Էդվարդ Նալբանդյան

Էդվարդ Աղվանի Նալբանդյան (), հայ դիվանագետ, Հայաստանի արտաքին գործերի նախարար (2008-2018)։

 Կրթություն 
1978 թ. ավարտել է Մոսկվայի Միջազգային հարաբերությունների պետական ինստիտուտը:

1988 թ. ավարտել է ԽՍՀՄ Գիտությունների ակադեմիայի արևելագիտության ինստիտուտի ասպիրանտուրան՝ ստանալով Քաղաքական գիտությունների թեկնածուի գիտական աստիճան։

Մասնագիտացումը՝ Միջազգային հարաբերություններ:

 Դիվանագիտական գործունեությունը 
1978-1983 թթ. Լիբանանում ԽՍՀՄ դեսպանություն
1983-1986 թթ. ԽՍՀՄ արտաքին գործերի նախարարություն
1986-1992 թթ. Եգիպտոսում ԽՍՀՄ, ապա՝ Ռուսաստանի դեսպանության խորհրդական
1992-1993 թթ. Եգիպտոսում Հայաստանի գործերի հավատարմատար
1994-1998 թթ. Եգիպտոսում ՀՀ դեսպան Մարոկկոյում և Օմանում ՀՀ դեսպան (նստավայրը՝ Կահիրե)
1999-14 ապրիլի 2008 թթ. - Ֆրանսիայում ՀՀ արտակարգ և լիազոր դեսպանՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀԻ ՀՐԱՄԱՆԱԳԻՐԸ Է. Նալբանդյանի մասին
2000-14 ապրիլի 2008 թթ. Իսրայելում ՀՀ արտակարգ և լիազոր դեսպան (նստավայրը՝ Փարիզ)
2001-2008 թթ. Վատիկանում ՀՀ արտակարգ և լիազոր դեսպան (նստավայրը՝ Փարիզ)
2004-2008 թթ. Անդորրայում ՀՀ արտակարգ և լիազոր դեսպան (նստավայրը՝ Փարիզ)
2006-2008 թթ. Ֆրանկոֆոնիայի միջազգային կազմակերպությունում ՀՀ Նախագահի անձնական ներկայացուցիչ։
2008 թ. ապրիլի 15-ին ՀՀ Նախագահի հրամանագրով նշանակվել է Հայաստանի Հանրապետության արտաքին գործերի նախարարՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀԻ ՀՐԱՄԱՆԱԳԻՐԸ Է. Նալբանդյանին Հայաստանի Հանրապետության արտաքին գործերի նախարար նշանակելու մասին։
2012 թ. հունիսի 4-ին ՀՀ Նախագահի հրամանագրով վերանշանակվել է Հայաստանի Հանրապետության արտաքին գործերի նախարարԷ. Նալբանդյանին ՀՀ արտաքին գործերի նախարար նշանակելու մասին։
2013 թ. ապրիլի 9-ից 20-ը՝ Հայաստանի Հանրապետության արտաքին գործերի նախարարի պաշտոնակատար։
2013 թ. ապրիլի 20-ին վերանշանակվել է Հայաստանի Հանրապետության արտաքին գործերի նախարարԷ. Նալբանդյանին Հայաստանի Հանրապետության արտաքին գործերի նախարար նշանակելու մասին։
2014 թ. ապրիլի 3-ից 15-ը՝ Հայաստանի Հանրապետության արտաքին գործերի նախարարի պաշտոնակատար։
2014 թ. ապրիլի 15-ին վերանշանակվել է Հայաստանի Հանրապետության արտաքին գործերի նախարարԷ. ՆԱԼԲԱՆԴՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՏԱՔԻՆ ԳՈՐԾԵՐԻ ՆԱԽԱՐԱՐ ՆՇԱՆԱԿԵԼՈՒ ՄԱՍԻՆ։
2016 թ. սեպտեմբերի 8-ից հոկտեմբերի 3-ը Հայաստանի Հանրապետության արտաքին գործերի նախարարի պաշտոնակատար։
2016 թ. հոկտեմբերի 3-ին վերանշանակվել է Հայաստանի Հանրապետության արտաքին գործերի նախարար

Հատուկ հանձնարարություններով այցելել է տարբեր երկրներ իբրև Հայաստանի Հանրապետության Նախագահի հատուկ բանագնաց։ Բազմաթիվ միջազգային կոնֆերանսներում ներկայացրել է Հայաստանը։ 
Մերձավոր Արևելքի և միջազգային հարաբերությունների վերաբերյալ բազմաթիվ աշխատությունների հեղինակ է։

 2022 թ. հրապարակել է «Լեռնային Ղարաբաղ։ հակամարտության ռենտգենը 2008-2018» հոդվածների ժողովածուն։

 Քննադատություն 
2017 թվականի սեպտեմբերի 18-ին Հայաստանի Հանրապետության ԱԳնախարարի պաշտոն զբաղեցնող Նալբանդյանը Հայաստան-Սփյուռք 6-րդ համահայկական համաժողովում, անդրադառնալով արցախյան հիմնախնդին, հայտարարել է հետևյալը.
Խոսքը գնում է այն տարածքների վերադարձի մասին, որոնց վերադարձի դեպքում այս ամբողջ հիմնախնդրի կարգավորմանը և անվտանգության համակարգին վնաս չի հասցվելու և սպառնալիքի տակ չի դնելու հանգուցալուծումըՆալբանդյանը հայտարարում է Ադրբեջանին տարածքներ վերադարձնելու հնարավորության մասին:
Նալբանդյանի այդ հայտարարությունը տվյալ ժամանակահատվածում հայկական հասարակության արժանացավ քննադատության։

 Պարգևններ 
1982 թ. - ԽՍՀՄ Ժողովուրդների բարեկամության շքանշան
2001 թ. - Ֆրանսիական Հանրապետության Պատվո լեգեոնի կոմանդոր
2001 թ. - Մխիթար Գոշի մեդալ
2003 թ. - Սուրբ Աթոռի Սուրբ Գրիգորի Մեծ Խաչի շքանշան
2011 թ. - Պատվո լեգիոնի շքանշանի բարձրագույն սպայի աստիճան (Grand Officier de la Legion D'honneur)
2012 թ. - «Հայրենիքին մատուցած ծառայությունների համար» 2-րդ աստիճանի մեդալՀայաստանի Հանրապետության մեդալներով պարգևատրելու մասին
2015 թ. - «Հայրենիքին մատուցած ծառայությունների համար» 1-ին աստիճանի մեդալԷ. Ա. ՆԱԼԲԱՆԴՅԱՆԻՆ «ՀԱՅՐԵՆԻՔԻՆ ՄԱՏՈՒՑԱԾ ԾԱՌԱՅՈՒԹՅՈՒՆՆԵՐԻ ՀԱՄԱՐ» 1-ԻՆ ԱՍՏԻՃԱՆԻ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ

 Ընտանիք 
Էդվարդ Նալբանդյանի կինն է Նատալիա Նալբանդյանը։ Ունեն մեկ դուստր։

 Այլ 
Տիրապետում է ֆրանսերենի, անգլերենի, ռուսերենի և արաբերենի։
Ամուսնացած է, ունի դուստր։

 Ծանոթագրություններ 

Կատեգորիա:1956 ծնունդներ
Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ
Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ
Կատեգորիա:«Հայրենիքին մատուցած ծառայությունների համար» լրիվ մեդալակիրներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Եգիպտոսում Հայաստանի դեսպաններ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Խորհրդային դիվանագետներ
Կատեգորիա:Հայաստանի արտաքին գործերի նախարարներ
Կատեգորիա:Հուլիսի 16 ծնունդներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատվո լեգեոնի շքանշանի կոմանդորներ